Държавен вестник, бр. 5, 2016 г., стр. 87

БРОЙ  5	
Д Ъ Р Ж А В Е Н  В Е С Т Н И К 	
СТР.  87  
маршрути в съответствие с нормативните 
изисквания за осигуряване на достъпна архи-
тектурна среда за хората с намалена подвиж-
ност, включително за хората с увреждания.
Чл. 94. (1) В детските градини, в детските 
ясли и в училищата с учебни зони за начална 
степен на обучение I – IV клас се предвиждат 
двойни парапети с височина на ръкохватките 
0,9 m и 0,5 m с подходящ профил за лесно 
обхващане.
(2) Парапетите на открити тераси в сгра-
дите за образование и наука са с височина 
не по-малка от 1,40 m. Терасите в детските 
заведения се обезопасяват, както и се обо-
рудват със сенници за ползването им за игри 
на открито.
(3) Стълбеният просвет (между две рамена) 
не трябва да надвишава 0,12 m.
(4) Стълбищните парапети се проектират 
с височина не по-малка от 1,10 m и 1,20 m за 
деца от началната степен на обучение І – ІV 
клас. 
(5) Не се допуска хоризонталното разчле-
няване на парапета, както и наличието на 
детайли по него, които позволяват катерене, 
пързаляне, провиране, седене и поставяне на 
обекти върху тях. Отворите между вертикал-
ните елементи на стълбището са не по-големи 
от 0,09 m. 
(6) В нови сгради за образование парапе-
тите се монтират двустранно.
(7) Площадките с разлика в нивата, по-го-
ляма от 0,3 m, спрямо прилежащи повърхности 
в детски градини, детски ясли и училища с 
учебни зони за начална степен на обучение 
I – IV клас се обезопасяват с парапет с ви-
сочина 1,0 m.
Чл. 95. (1) Прозорците се проектират така, 
че при отваряне и затваряне, както и кога-
то са в отворено положение, да не създават 
опасност за учениците.
(2) Всички ръкохватки и дръжки на про-
зорците се проектират така, че да позволяват 
манипулиране от безопасно място.
(3) Прозорците се проектират така, че да 
може безопасно да се почистват.
(4) В зоната на вратите към помещенията, 
ползвани от деца, се осигуряват подходящи 
мерки за обезопасяване срещу защипване на 
пръсти и други части на тялото.
(5) Краищата на ръкохватките и на дръж-
ките на вратите и прозорците се предвиждат 
заоблени и на разстояние най-малко 2,5 сm 
от прилежащите части.
Чл. 96. (1) С оглед избягване на нараня-
вания не се допуска поставянето на изцяло 
стъклени вътрешни и външни врати. 
(2) Полупрозрачните преградни стени с 
височина до 2,0 m и остъклените врати се 
обозначават с най-малко две контрастни лен-
ти. Те се изпълняват от безопасно стъкло или 
от други материали, които при счупване не 
образуват парчета с режещи ръбове, или тези 
повърхности се обезопасяват срещу сблъскване 
посредством парапети или други средства. 
Чл. 97. (1) Подовете в учебните помещения, 
санитарно-хигиенните помещения, коридорите 
и стълбищата се предвиждат с лесно почист-
ваща се, нехлъзгава повърхност, а подовете 
в кабинетите по културно-образователната 
област „природни науки и екология“ – и с 
киселиноустойчива повърхност.
(2) Настилките в общите части на двора се 
проектират така, че да не позволяват хлъзгане, 
когато са мокри.
(3) Повърхностите на стените и колоните 
се обработват като гладки повърхности на 
височина до 2,0 m, а ръбовете на колоните се 
заоблят с минимален радиус 2 mm. 
(4) Ограничителите и буферите при отва-
ряне на вратите се монтират на разстояние 
от стените, по-малко от 15 cm.
Чл. 98. Мястото за спиране на автобусите 
на училището се проектира така, че учени-
ците да не бъдат застрашени от движението 
на автобуси и други превозни средства. Дос-
тъпът до това място се осигурява, без да е 
необходимо пресичане на уличното платно. 
Чл. 99. При проектиране на зоните за спорт 
се спазват следните изисквания:
1. настилките в зоните за спорт, включи-
телно в баните и съблекалните, се изпълняват 
така, че да не позволяват подхлъзване (в сухо 
и мокро състояние);
2. вътрешните повърхности на ограждащите 
стени в закритите зони за спорт на детските 
заведения се облицоват с подходящ мек елас-
тичен материал; 
3. не се допуска елементи на вратите или 
други архитектурно-строителни елементи да 
навлизат в обемното пространство на спорт-
ните площадки; затварящите системи се про-
ектират така, че да не позволяват произволно 
самоотваряне на вратите.
Чл. 100. (1) Специализираните кабинети 
се проектират така, че между учебните места 
и плота за демонстрации да е осигурено раз-
стояние най-малко 1,2 m или да е предвидена 
подходяща защитна преграда.
(2) При проектирането на специализирани 
кабинети се осигурява разстояние най-малко 
0,85 m между редовете с учебни маси или ра-
ботни плотове и най-малко 1,5 m до съседното 
работно място.
(3) При проектирането на кабинети и по-
мещения, през които преминават захранващи 
кабели и/или други инсталации, се преценява 
целесъобразността от монтирането на двоен 
под.
(4) При проектирането на лекционни зали 
се осигурява разстояние между редовете и 
широчина на пътеките най-малко 0,80 m.